Et mourir de plaisir
<s>Et mourir de plaisir () je italijansko-francuski horor film snimljen 1960. godine u režiji Rogera Vadima.</s><s>Predstavlja adaptaciju pripovjetke Carmilla irskog pisca Sheridana Le Fanua, sa time da je vrijeme radnje premješteno u suvremeno doba.</s><s>Protagonistica, čiji lik tumači tadašnja Vadimova supruga Anette Stroyberg, je Carmilla, uzvanica na maskenbalu kojim se proslavlja skoro vjenčanje njene najbolje prijateljice Georgie (čiji lik tumači Elsa Martinelli) za aristokrata i vlasnika zamka Leopolda De Karnsteina (čiji lik tumači Mel Ferrer).</s><s>Radnja prikazuje kako Carmilla zaluta u podrum i preuzme identitet jedne od Leopoldovih pretkinja za koju se govorilo da je bila vampirica, a nakon ćega se u okolici zaredaju ubistva.</s><s>Et mourir de plaisir je u svojoj originalnoj verziji imao scenu u kojoj lik ljekara gledateljima daje da sami zaključe je li Carmilla uistinu vampirica ili tek duševno bolesna žena.</s><s>Kritičarima je, pak, daleko više u oči ušla izuzetno kvalitetna fotografija Claudea Renoira (koja koristi crno-bijeli film u scenama snoviđenja, kao i muzička podloga Jeana Prodromidèsa.</s><s>Još je više pažnje izazvalo i to što je Vadim naglašavao lezbijske konotacije naslovnog lika; iako je to bilo daleko manje izraženo nego u kasnijoj i daleko poznatijoj ekranizaciji The Vampire Lovers iz 1970. godine, za distribuciju u SAD je isječeno oko 10 minuta filma kako bi ga se uskladilo sa tadašnjim strogim cenzorskim Kodeksom.</s><s>Ferrer je, pak, u svojoj ulozi zamijenio svog prijatelja Christophera Leeja, koji će pak 1964. godine nastupiti u La cripta e l'incubo, još jednoj ekranizaciji Le Fanuovog djela.</s>

<s>Uloge
Mel Ferrer ...</s><s>Leopoldo De Karnstein
Elsa Martinelli ...</s><s>Georgia Monteverdi
Annette Vadim ...</s><s>Carmilla
René-Jean Chauffard ...</s><s>Dr. Verari
Marc Allégret ...</s><s>Sudac Monteverdi
Alberto Bonucci ...</s><s>Carlo Ruggieri
Serge Marquand ...</s><s>Giuseppe
Gabriella Farinon ...</s><s>Lisa
Renato Speziali ...</s><s>Guido Naldi
Edith Peters ...</s><s>Kuhar
Giovanni Di Benedetto ...</s><s>Policijski narednik
Carmilla Stroyberg ...</s><s>Martha
Nathalie LeForet ...</s><s>Marie</s>

<s>Izvori</s>

<s>Vanjske veze
 Online Review</s>

<s>Francuski filmovi
Italijanski filmovi
Horor filmovi
Triler filmovi
Psihološki trileri
Filmovi sa LGBT tematikom
Authority control 2</s>

